CELEX: 62016TB0784
Language: ro
Date: 2017-11-15 00:00:00
Title: Cauza T-784/16: Ordonanța Tribunalului din 15 noiembrie 2017 – Pilla/Comisia și EACEA [„Acțiune în anulare și în despăgubire — Măsuri provizorii — Cerere de asistență judiciară formulată ulterior introducerii unei acțiuni — Programul «Europa creativă (2014-2020)» — Cerere de propuneri privind sprijinul pentru o acțiune pregătitoare — Decizie de respingere a candidaturii pentru nerespectarea unui criteriu de eligibilitate — Subvenții destinate numai persoanelor juridice — Nerespectarea cerințelor de formă — Imposibilitatea de a imputa actele EACEA — Acțiune în parte vădit inadmisibilă și în parte vădit nefondată”]

15.1.2018   
            
            
               RO
            
            
               Jurnalul Oficial al Uniunii Europene
            
            
               C 13/18
            
         Ordonanța Tribunalului din 15 noiembrie 2017 – Pilla/Comisia și EACEA
   (Cauza T-784/16) (1)
   
   ([„Acțiune în anulare și în despăgubire - Măsuri provizorii - Cerere de asistență judiciară formulată ulterior introducerii unei acțiuni - Programul «Europa creativă (2014-2020)» - Cerere de propuneri privind sprijinul pentru o acțiune pregătitoare - Decizie de respingere a candidaturii pentru nerespectarea unui criteriu de eligibilitate - Subvenții destinate numai persoanelor juridice - Nerespectarea cerințelor de formă - Imposibilitatea de a imputa actele EACEA - Acțiune în parte vădit inadmisibilă și în parte vădit nefondată”])
   (2018/C 013/30)
   Limba de procedură: italiana
   
      Părțile
   
   
      Reclamant: Rinaldo Pilla (Venafro, Italia) (reprezentant: A. Silvestri, avocat)
   
      Pârâte: Comisia Europeană (reprezentanți: A. Aresu și C. Gheorghiu, agenți) și Agenția Executivă pentru Educație, Audiovizual și Cultură (EACEA) (reprezentanți: H. Monet și V. Sansonetti, agenți)
   
      Obiectul
   
   În primul rând, cerere întemeiată pe articolul 263 TFUE prin care se solicită anularea deciziei Comisiei din 2 septembrie 2016 privind respingerea candidaturii prezentate de reclamant în cadrul cererii de propuneri „EAC/S05/2016 – Sprijin pentru o acțiune pregătitoare în vederea creării unui premiu al Festivalului UE și a unei mărci a Festivalului UE în domeniul culturii: EFFE (Europa pentru festivaluri – festivaluri pentru Europa)” din 26 aprilie 2016, în al doilea rând, cerere prin care se solicită Tribunalului, cu titlu principal, să constate și să declare admisibilă candidatura reclamantului sau, cu titlu subsidiar, să anuleze „însăși procedura de selecție”, în al treilea rând, cerere prin care se solicită suspendarea procedurii de selecție, iar, în al patrulea rând, o cerere întemeiată pe articolul 268 TFUE prin care se solicită repararea prejudiciului pe care reclamantul pretinde că l-a suferit ca urmare a respingerii candidaturii sale.
   
      Dispozitivul
   
   
               1)
            
            
               Respinge acțiunea ca vădit inadmisibilă în măsura în care este îndreptată împotriva Agenției Executive pentru Educație, Audiovizual și Cultură (EACEA).
            
         
               2)
            
            
               Respinge acțiunea, în parte ca vădit inadmisibilă și în parte ca vădit nefondată, în măsura în care este îndreptată împotriva Comisiei Europene.
            
         
               3)
            
            
               Respinge cererea de asistență judiciară.
            
         
               4)
            
            
               Îl obligă pe domnul Rinaldo Pilla la plata cheltuielilor de judecată.
            
         
      (1)  JO C 6, 9.1.2017.